Die optrede van die Suid-Afrikaanse diplomatieke missie by die VN in Genève, deur ’n groot deel van die Suid-Afrikaanse bevolking tot rassiste en “hunkerend na apartheid” te verklaar omdat hulle sterker optrede teen plaasmoorde verlang, is so skandalig dat gevra moet word of hulle bloot daarmee moet wegkom.
’n Verskoning van die regering oor hoe sy diplomate die afgelope paar dae in Genève teenoor Suid-Afrikaanse minderhede opgetree het, gaan so skaars soos hoendertande bly.
Dit, terwyl die VF Plus se voorlegging syfers oor alle rasse sonder voorbehoud gebruik het. So asof die ANC-regering in sy rasbeheptheid nie ras aan bykans elke aspek van die samelewing gekoppel het nie, sodat daar juis nou ’n saak van hierdie aard voor die grondwetlike hof dien (die sogenaamde DKD-saak).
Net so afkeurenswaardig soos die Suid-Afrikaanse missie se optrede was, net so vreemd is ’n groot deel van die Suid-Afrikaanse media se reaksie, met meeste media wat nie enige nuusdekking hieraan gegee het nie.
Al drie hoofsaaklik Afrikaanse instansies wat voorleggings gedoen het, het mediaverklarings met bykomende inligting oor hul bydraes uitgereik. So ver bekend het die amptelike Suid-Afrikaanse missie egter nie ’n verklaring oor sy eie optrede uitgereik nie.
Dink julle regtig die klomp narre van die ANC gaan worry oor wie wat se. Hulle is mos die untouchables en sal niks oorkom nie. Al wat nou gaan gebeur is dat oorsee se mense meer die nuus gaan dophou om te sien hoe die ANC verder hierdie land in die grond afdruk.
Dit is so goed as om die duiwel te vra om verskoning te vra. Geen verskoning gaan enige moord ongedaan maak nie. Die ANC en sy leiers is baie baie slegte nuus.
Ek glo, hoop en vertrou dat die lede van die VN intelligent genoeg is om die waarheid raak te sien. Die ANC-regering het homself al so baiekeer blatant belaglik gemaak dat ek nie kan dink dat die VN-lede hulle glo nie.
Pieter. Hulle moet dit dood swyg, hulle was tog ook die spreekbuis vir die Nasionaliste. Hulle verander maar so saam die regerings. Ek het nog nie gehoor dat hulle ooit onverskoning gevra het vir hulle bydrae in apartheid nie. n Familie lid het vir Naspers gewerk, daai jare sou jy nie n betrekking by hulle gekry het, as jy nie vir die Nasionale party gestem het nie.